
VISAGINO VAIKŲ LOPŠELIO-DARŽELIO „GINTARĖLIS“ UGDYTINIŲ ASMENINIŲ MOBILIŲJŲ TELEFONŲ IR KITŲ INFORMACINIŲ TECHNOLOGIJŲ ĮRENGINIŲ NAUDOJIMO TVARKOS APRAŠAS

I SKYRIUS
BENDROSIOS NUOSTATOS

1. Visagino vaikų lopšelio-darželio „Gintarėlis“ ugdytinių asmeninių mobiliųjų telefonų ir kitų informacinių technologijų įrenginių naudojimo (toliau –Mokykla) tvarkos aprašas apibrėžia asmeninių mobiliųjų telefonų ir kitų informacinių technologijų įrenginių naudojimo Mokykloje ir (ar) dalyvaujant Mokyklos organizuojamose ugdomosiose veiklose ne Mokyklos aplinkoje.
2. Tvarkos aprašas parengtas vadovaujantis Lietuvos Respublikos švietimo, mokslo ir sporto ministro ir Lietuvos Respublikos sveikatos apsaugos ministro 2025 m. liepos 31 d. įsakymu Nr. V-807/V-726 patvirtintomis „Mokinių asmeninių mobiliųjų telefonų ir kitų informacinių technologijų įrenginių naudojimo ikimokyklinio ugdymo ir bendrojo ugdymo mokykloje rekomendacijomis“.  
3. Tvarkos aprašo paskirtis - užtikrinti saugią ir ugdymui(si) palankią aplinką, skatinti atsakingą bei sąmoningą technologijų naudojimą ir mažinti priklausomybės nuo jų riziką.        
[bookmark: _GoBack]4.Asmeniniai informacinių technologijų įrenginiai Tvarkoje suprantami kaip vaiko disponuojama informacinė ir komunikacinė įranga, skirta skambinti ir (arba) susirašinėti teksto, ir (arba) garso žinutėmis, ir (arba) klausytis, ir (arba) žiūrėti, ir (arba) dalintis garso ir vaizdo įrašais, ir (arba) naršyti internete, ir (arba) fotografuoti, ir (arba) kitiems su ugdymu nesusijusiems tikslams.  
5. Asmeniniai informacinių technologijų įrenginiai šiame Apraše suprantami kaip ugdytinio turimas mobilusis telefonas, ausinės ar išmanusis laikrodis. Tvarkos apraše vartojamos sąvokos atitinka Lietuvos Respublikos švietimo įstatyme ir Lietuvos Respublikos vaiko teisių apsaugos pagrindų įstatyme vartojamas sąvokas. 

II SKYRIUS
ASMENINIŲ INFORMACINIŲ TECHNOLOGIJŲ ĮRENGINIŲ NAUDOJIMO MOKYKLOJE RIBOJIMO ATVEJAI IR IŠIMTYS.

6. Ikimokyklinio ir priešmokyklinio amžiaus vaikams (1-7 metų) asmeninių informacinių  
technologijų įrenginių (mobiliųjų telefonų, ausinių, išmaniųjų laikrodžių ir kt.) naudojimas Mokykloje ir ugdomųjų veiklų ne Mokyklos teritorijoje metu yra ribojamas:
6.1. Mokytojas savo užsiėmimų metu gali nustatyti papildomas taisykles dėl išmaniųjų laikrodžių naudojimo.
6.2. Mokykloje organizuojamose išvykose ar renginiuose taikomos tos pačios taisyklės kaip ir Darželyje. Išmaniuosiuose laikrodžiuose draudžiama naudotis telefono funkcijomis.
7. Įrenginiais galima naudotis tik šiais atvejais:
7.1. Tėvų iniciatyva, jei dėl sveikatos ar kitų objektyvių priežasčių ugdytiniui būtina naudotis asmeniniu įrenginiu.
7.2. Vaikams, sergantiems lėtinėmis ligomis (pvz., cukriniu diabetu), leidžiama naudotis telefonu ar kitu prietaisu sveikatos rodikliams stebėti, vadovaujantis gydytojo rekomendacijomis.
8. Esant situacijai, kai reikia nedelsiant susisiekti su tėvais (globėjais, rūpintojais) ar pagalbos tarnybomis, tą atlieka ikimokyklinio ir (ar) priešmokyklinio ugdymo mokytojas arba bet kuris kitas Mokyklos darbuotojas. 
9. Atsinešti iš namų asmeniniai informaciniai technologiniai įrenginiai paliekami rūbinės
spintelėje skirtoje asmeniniam naudojimui. Asmeniniai informacinių technologijų įrenginiai turi būti 
išjungti arba juose nustatytas begarsis režimas. 

                                                 III SKYRIUS 
         PRIEMONĖS APRAŠO ĮGYVENDINIMUI UŽTIKRINTI 

10. Mokytojas turi teisę laikinai paimti išjungtą asmeninį informacinių technologijų įrenginį, jei įrenginys buvo atsineštas į grupę ar naudojamas ugdomojo proceso metu patalpose ar ne Mokyklos teritorijoje vykdomose ugdomosiose veiklose. Asmeninis informacinių technologijų įrenginys grąžinamas vaiko tėvams (globėjams).
11. Darželyje vykdomos šios stebėsenos priemonės: 
11.1.pokalbiai su tėvais grupių susitikimų metu, situacijų aptarimai.
11.2. bendruomenės apklausos.


IV SKYRIUS
BAIGIAMOSIOS NUOSTATOS

12. Su Aprašu supažindinami visi Darželio bendruomenės nariai (ugdytiniai, tėvai, pedagogai, pagalbos specialistai).
13. Mokyklos asmeninių informacinių technologijų įrenginių naudojimo tvarkos aprašą tvirtina Mokyklos direktorius. Aprašas skelbimas mokyklos interneto svetainėje ir elektroniniame dienyne ,,Mūsų darželis“.
14. Darželio ugdymo ir poilsio metu sudaromos sąlygos įvairiam vaikų poilsiui be asmeninių technologijų. 
15. Tėvai (globėjai) supažindina vaikus su šiomis taisyklėmis ir padeda užtikrinti jų laikymąsi.
16. Mokykla, siekdama Mokyklos asmeninių informacinių technologijų įrenginių naudojimo tvarkos pažeidimų prevencijos bei sklandaus jos įgyvendinimo, informuoja ir konsultuoja vaikus ir tėvus (globėjus) apie asmeninių informacinių technologijų įrenginių besaikio naudojimo pasekmes bei atsakingą ir saugų asmeninių informacinių technologijų įrenginių naudojimą.
17. Darželis neatsako už įrenginius, kurie laikomi nesilaikant nustatytos tvarkos (pvz., nepaduoti mokytojui ar nepadėti į spintelę).
18. Aprašas peržiūrimas pasikeitus teisės aktams.
___________________________
